Uppskrift dagsins eru jólaskjóður . Aðventumolann má sjá hér í spilaranum að neðan en uppskrift og leiðbeiningar er að finna neðar í fréttinni . Aðventumolar Árna í Árdal eru á dagskrá Stöðvar 2 klukkan 19.10 alla daga fram að jólum nema á föstudögum eru þeir sýndir beint á eftir Allir geta dansað . Klippa : Jólaskjóður - Aðventumolar Árna í Árdal Jólaskjóður 1 hnetusteik frá Móður NáttúruOlía , til steikingar 2 skalottlaukar , flysjaðir og grófsaxaðir ½ sætukartafla , flysjuð og skorin í litla teninga 6 sveppir , grófsaxaðir 1 epli , skorið í litla teninga 2 matskeiðar ferskt timianSalt og nýmalaður svartur pipar 50 millilítrar reyklögur ( e. liquid smoke ) Safi úr hálfri sítrónuVegan smjördeig Salatdressing 10 fersk hindberSafi úr einni appelsínuHvítvínsedik , eftir smekkHunang , eftir smekkOlía , eftir smekkSítrónusafi , eftir smekkSalt Rauðrófusalat með hindberjum , rauðkáli og perum 1 rauðrófa , rifin í fínar ræmur ¼ rauðkálshaus , skorinn í þunnar ræmur 1 pera , flysjuð og skorin í bita 2 ferskar fíkjur , skornar í báta 10 pekanhnetur , léttristaðar á pönnu Kartöflumús 500 grömm kartöflur , flysjaðar og skornar í 3 cm bita . 2 matskeiðar olía 2 hvítlauksgeirar , fínsaxaðir 100 millilítrar jurtamjólk , eða eftir smekkLúka af steinselju , fínsöxuðSalt og pipar , eftir smekk Jólaskjóður Forhitið ofn í 160°C . Skiptið hnetusteikinni í 6 parta og mótið þéttar kúlur . Steikið salottlaukinn og sætukartöfluna í smástund á pönnu við miðlungs hita . Bætið sveppum við og látið þá brúnast aðeins . Epli og timjan bætast þá við og blandan smökkuð til með salti og pipar . Hellið reykleginum á pönnuna og látið hann sjóða aðeins niður . Kreistið að lokum sítrónusafa yfir og látið kólna í stutta stund . Skerið út sex 20 x 20 sentímetra ferninga af vegan smjördeigi . Leggið hnetusteikarkúlu mitt á hvern smjördeigsferning og mótið úr henni litla skál . Skiptið grænmetisfyllingunni í 6 hluta og setjið ofan í hnetusteikarskálarnar . Takið í hornin saman á smjördeiginu og lokið skjóðunni með því að þrýsta deiginu saman rétt ofan við fyllinguna . Hornin líta þá út eins og lauf og herlegheitin eins og peningaskjóða . Skjóðurnar geymast vel óbakaðar inni í ísskáp í 2 - 3 daga . Bakið í 50 mín við 160°C . Mýkjið laukinn í potti yfir miðlungshita . Hrærið svo dijonsinnepi , rósapipar , fáfnisgrasi , grænmetiskrafti , jurtarjóma og hvítvíni saman við laukinn . Bætið við appelsínusafa , ef vill . Látið sósuna sjóða rólega niður og bragðið hana til með salti og pipar . Blandið og maukið hindber , appelsínusafa , hvítvínsedik og hunang í skál . Hellið olíunni í mjórri bunu og þeytið hana út í hindberjablönduna . Smakkið dressinguna síðan til með sítrónusafa og salti . Rauðrófusalat með hindberjum , rauðkáli og perum Blandið rauðrófum , rauðkáli , perum og salatdressingu saman í skál og látið standa í ísskáp . Skreytið salatið með með fíkjum og pekanhnetum rétt áður en það er borið fram . Sjóðið kartöflurnar í 25 mín og hellið vatninu af þeim . Mýkið hvítlaukinn í olíu yfir miðlungshita , hellið jurtamjólkinni út í og látið suðuna koma upp . Setjið kartöflurnar í pottinn og stappið vel . Bætið að lokum steinseljunni við og smakkið til með salti og pipar .